ai4bharat/Pralekha huggingface dataset:
وزارت دفاع
مشترکہ مشق ہینڈ۔ ان۔ ہینڈ۔ 2019 کی افتتاحی تقریب
نئی دلّی، 08 دسمبر / بھارت۔ چین مشترکہ ٹریننگ مشق ’ہینڈ۔ ان۔ ہینڈ۔ 2019‘ کا آٹھواں ایڈیشن جوائنٹ ٹریننگ نوڈ، امروئی، میگھالیہ میں 07 دسمبر، 2019 کو منعقد ہوا۔ تبت ملٹری کمانڈ سے پیپلز لبریشن آرمی  اور بھارتی فو ج سے ایک انفینٹری کمپنی کے علاوہ معاون عملے کے ساتھ یہ مشترکہ تربیتی مشق 14 روز جاری رہے گی۔
اس مشق کا مقصد دہشت گردی مخالف مہمات میں ایک دوسرے کے تجربات سے استفادہ کرنا ہے۔ دہشت گردی سے نمٹنے کی مہموں، انسانی امداد سے متعلق تبادلہ خیالات اور تباہ کاری امداد  مہمیں اس مشق کا ایک حصہ ہوں گی۔
یہ مشق دنیا کو ایک مضبوط پیغام دے گی کہ بھارت اور چین دہشت گردی کے خطرات کو بخوبی سمجھتے ہیں اور اس خطرے سے دو چار دنیا کا تحفظ کرنے کے لئے ایک دوسرے کے شانہ بہ شانہ کھڑے ہیں۔
۔۔۔۔۔۔
U.5651
(Visitor Counter : 59
سائنس اور ٹیکنالوجی کی وزارت
ٹیکنالوجی بھون کیمپس کی نئی عمارتوں میں ڈی ایس ٹی کے گرین اقدامات میں خصوصی صفائی مہم 2.0 کو آگے بڑھایا ہے
سائنس اینڈ ٹیکنالوجی محکمہ  کیمپس میں تعمیر نئی عمارتوں نے اپنے استعمال کے پہلے دن سے ہی پانی اور توانائی کی کھپت کو کافی کم کردیا ہے۔ اس کی وجہ یہ ہے کہ ان عمارتوں کی تعمیر بھارتی گرین بلڈنگ کونسل کی گرین نیو بلڈنگ ریٹنگس اور یو ایس گرین بلڈنگ کونسل کی ایل ای ای ڈی بی ڈی + سی ریٹنگ کے مطابق کی گئی ہے۔
نئی گرین عمارتوں میں توانائی کی بچت 20 سے 30 فیصد اور پانی کی بچت تقریباً 30سے50 فیصد تک ہوتی ہے۔ اس کے علاوہ، انہوں نے ہوا کے معیار اور دن کی روشنی میں بھی شاندار اضافہ کیا ہے ، ان میں رہنے والوں کی صحت اور بہبود، سیفٹی فوائد اور کمیاب قومی وسائل کے تحفظ کو یقینی بنایا ہے۔
گرین بلڈنگ ریٹنگ ٹولس — جسے سرٹیفیکیشن کے طور پر بھی جانا جاتا ہے — کا استعمال ان عمارتوں کے تجزیے اور شناخت کے لیے کیا جاتا ہے، جو کچھ گرین ضرورتوں یا پیمانوں کو پورا کرتے ہیں۔ عام طور پر، یہ ریٹنگ ٹولز ویسی کمپنیوں اور اداروں کی نشاندہی کرتے ہیں اور انہیں اورانعام سے نوازتے ہیں۔ جو گرین عمارتوں کی تعمیر اور آپریٹ کرتے ہیں۔ اس کے توسط سے انہیں پائیداریت کے تعلق سے اپنی صلاحیتوں کو بڑھانے کے لئے ترغیب دی جاتی ہے۔
گرین بلڈنگ ریٹنگ حاصل کرنےکے لیے کئی اہم اقدامات کیے گئے ہیں۔ ان میں انٹی گریٹیڈ ڈیزائن اور طریقہ کار، موجودہ درختوں کا تحفظ، پیسیو فن تعمیر، مٹی کے کٹاؤ پر کنٹرول، ، قدرتی نقشہ سازی یا نباتات کے لئے بھتہ، پانچ چھتوں کے ساتھ ساتھ بغیر چھت والے بارش کے پانی کو جمع کرنے کا نظام، واٹر ایفیشینٹ فیکچرز، لینڈ اسکیپ ڈیزائن، 1.1 لاکھ کلولیٹر گندے پانی کو صاف کرنے کا پلانٹ ، لینڈ اسکیپنگ کے لئے دوبارہ استعمال، ایئر کنڈیشننگ ضرورتوں کو کم کرنے کے لیے نظام، ماحول دوست ریفریجرینٹ، آن سائٹ قابل تجدید توانائی کے لیے 540 کے ڈبلیو پی سمشی پینل کی تنصیب، کچرے کو الگ کرنے اور پائیدار بلڈنگ مٹیریل کا استعمال اور کچرے میں کمی کرنا شامل ہے۔ ان اقدامات نے خصوصی سوچھتا مہم 2.0 کو آگے بڑھانے میں اپنا اہم کردار ادا کیا ہے۔
صحت اور خاندانی بہبود کی وزارت
کووڈ-19 اپڈیٹ
ملک گیر ٹیکہ کاری مہم کے تحت اب تک106.31 کروڑ ٹیکے لگائے جاچکے ہیں۔
گزشتہ 24 گھنٹے میں12,514نئے معاملے سامنے آئے ہیں۔
شفایابی کی شرح فی الحال98.20 فیصد ہے۔
گذشتہ 24 گھنٹوں کے دوران 12,718مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر3,36,68,560 ہوگئی ہے۔
زیر علاج مریض مجموعی معاملوں کے ایک فیصد سے بھی کم ہیں، فی الحال زیر علاج مریضوں کی شرح0.46 فیصد ہے، جو مارچ 2020 کےبعد سے سب سے کم ہیں۔
سردست بھارت میں زیر علاج مریضوں کی تعداد 1,58,817ہے؛ گذشتہ 248 دنوں میں یہ سب سے کم تعداد ہے۔
ٹیسٹ کے بعد متاثرہ پائے جانے والے مریضوں کی یومیہ شرح  ہے، جو پچھلے28 دنوں سے 2 فیصد کم ہے۔
ٹیسٹ کے بعدمتاثرہ پائے جانے والے مریضوں کی ہفتہ واری شرح ہے جو گذشتہ 38دنوں سے 2 فیصد سےکم ہے۔
مجموعی طور پر اب تک60.92 کروڑ ٹیسٹ کئے جاچکے ہیں۔
سماجی انصاف اور تفویض اختیارات کی وزارت
معذور افراد کو با اختیار بنانے کےمحکمے  کی جانب سے فیزیوتھیرپی کا عالمی دن منایا گیا
1996 سے ہر آٹھ ستمبر کو فیزیوتھیرپی کا عالمی دن  منایا جاتا ہے،یہ دن 1951 میں اس پیشہ کے قیام کو اعزاز دینے کے لئے مخصوص ہے۔ یہ دن تمام فزیو تھیرپسٹ اور ان کی خدمات کو خراج تحسین پیش کرتا ہے، جو خدمات وہ مریضوں اور صحت مندوں میں بنیادی سے پیچیدہ جسمانی سرگرمیوں میں علامات سے پاک تحریک کا حتمی مقصدحاصل کرنے کے لئے انجام دیتے ہیں۔ 8 ستمبر کو اس سال کے عالمی پی ٹی ڈے کے لیے توجہ کا مرکز گٹھیا ہے، جس میں ریموماٹائڈ آرتھرائٹس اور ایکسئل اسپونڈی لو آرتھرائٹس سمیت سوزش والی گٹھیا کی کچھ شکلوں پر گہرائی سے نظر ڈالی جائے گی۔
سماجی انصاف اور بااختیار بنانے کی وزارت، حکومت ہند کے تحت معذور افراد کو بااختیار بنانے کا محکمہ  ملک کے معذور افراد کے تمام ترقیاتی ایجنڈے کی دیکھ بھال کرنے والا نوڈل محکمہ ہے۔ عوام میں فزیو تھریپی کی اہمیت کے بارے میں بیداری پیدا کرنے کے نظریے کے ساتھ، محکمہ نے اس سے وابستہ اداروں کے ذریعے ملک بھر میں 60 سے زائد مقامات پر مختلف تقاریب کا انعقاد کرکے ورلڈ فزیوتھراپی ڈے منایا۔
فزیوتھراپی کا عالمی دن منانے کے لیے ملک بھر میں درج ذیل سرگرمیاں منعقد کی گئیں - آگاہی پروگرام، فزیوتھراپی سیشنز اور یوگا اور تفریحی سرگرمیاں، سیمینارز اور ویبینارز اور اسٹریٹ پلے فزیکل اسسمنٹ وغیرہ۔
مکانات اور شہری غریبی کے خاتمے کی وزارت
ہمہ وقت 24X7 پانی کی سپلائی پر تکنیکی کانفرنس و نمائش کا انعقاد
پروگرام میں 24X7 واٹر سپلائی سسٹم کے منصوبے، ڈیزائن اپلیمنٹیشن، آپریشن اور رکھ رکھاؤ پر تبادلہ خیال کیا گیا
ہمہ وقت 24 گھنٹے پانی کی فراہمی کے نظام کی منصوبہ بندی، ڈیزائن، نفاذ، آپریشن اور دیکھ بھال سے متعلق جانکاری کے فروغ کے لیے، آج نئی دہلی میں ’ٹیکنیکل کانفرنس و نمائش 7X 24 واٹر سپلائی سسٹمز‘کے موضوع پر ورکشاپ کا انعقاد کیا گیا تھا۔ اس پرگروام کا انعقاد سنٹرل پبلک ہیلتھ اور انوائرمنٹ انجینئرنگ آرگنائزیشن  ، مکانات اور شہری امورر کی وزارت نے کیا تھا۔ وزیر اعظم جناب نریندر مودی نے یکم اکتوبر 2021 کو تمام شہروں کو واٹر سیکیور بنانے اور ملک کے تمام شہری علاقوں میں پانی کی فراہمی کی خدمات کی مساوی کوریج فراہم کرنے کے وژن کے ساتھ امرت 2.0 کا آغاز کیا تھا۔ اس کے تحت شہروں میں پانی کا تحفظ، نان ریونیو واٹر کو 20 فیصد تک لانا، شہر کی کل مانگ کا کم از کم 20 فیصد اور صنعت کے لئے مانگ کا 40 فیصد پورا کرنے کے لیے ڈسپوزایبل پانی کی ری سائیکلنگ، پی پی پی کے منصوبے، کمیونٹی کی شراکت داری وغیرہ میں بہتری کی جانی ہے۔
افتتاحی اجلاس کی صدارت ایم او ایچ یو اے کے سکریٹری جناب درگا شنکر مشرا نے کی۔ سیشن سے خطاب کرتے ہوئے، انہوں نے ڈسپوزایبل پانی کی ری سائیکلنگ، این آر ڈبلیو کے کنٹرول اور آبی ذرائع کی بحالی کے ذریعے آبی وسائل کے بندوبست کو پانی کے تحفظ کے ساتھ مربوط کرنے کی ضرورت اور امرت 2.0 کے تحت 500 امرت شہروں میں کم از کم ایک وارڈ/ ڈی ایم اے میں 24X7 پانی کی فراہمی یقینی بنانے پر زور دیا گیا ہے۔
جناب مشرا نے کہا کہ 24x7 واٹر سپلائی پلانٹوں سے پانی کی آلودگی پر روک تھام، این آر ڈبلیو پر کنٹرول ، یکساں پانی کی سپلائی اور پی پی پی فنڈنگ اور ادارے کی سرمایہ کاری کو بڑھانے سے مالیاتی استحکام میں بہتری آئے گی۔
نمائش میں ہمہ وقت پانی کی سپلائی پروجیکٹ کو لاگو کرنے والے شہروں نے واٹر میٹر، والو، جی آئی ایس میپنگ، ہائیڈرولکنگ ماڈلنگ، آپریشنل جونز ، ڈسٹرک میٹر ایریاز ، ایس سی اے ڈی اے سے جڑےاپنے بہترین عمل اور ٹیکنالوجی کے حل، نگرانی اور استحکام کے لیے اسمارٹ واٹر منیجمنٹ کے حل وغیرہ کی نمائش کی گئی۔ کانفرنس میں تقریباً 600 امیدواروں نے حصہ لیا۔
امور صارفین، خوراک اور عوامی تقسیم کی وزارت
نیتی آیوگ کے نائب چیئرمین راجیو کمار نے صارفین کے امور ، خوراک اور تقسیم عامہ کے وزیر رام ولاس پاسوان کے ساتھ چاول کی مخصوص اقسام کی تجرباتی اسکیم کے نفاذ پر تبادلہ خیال کیا
نئی دہلی،23 اگست۔ نیتی آیوگ کے نائب چیئرمین جناب راجیو کمار نے آج نئی دہلی کے کرشی بھون میں صارفین کے امور، خوراک اور تقسیم عامہ کے مرکزی وزیر جناب رام ولاس پاسوان سے ملاقات کی۔چیئرمین نے جناب پاسوان اور ان کی وزارت کے سینئر عہداداراوں کے ساتھ چاول کی مخصوص اقسام کی جاری تجرباتی اسکیم کے نفاذ پر تبادلہ خیال کیا۔ انہوں نے ان امور پر قابو پانے کے لئے محتلف اقدامات پر تفصیل سے غوروخوض کیا۔میٹنگ کے دوران فیصلہ کیا گیا کہ بھارت میں تغذیہ کی کمی مسئلے سے موثر سے طور پر نمٹنے کے لئے خوراک اور تقسیم عامہ کے ذریعہ ایک طریقہ کار مرتب کیاجائے گا۔اس کے لئے تمام سرکاری محکموں اور دیگر فریقوں کے ساتھ صلاح و مشورہ کیاجائے گا۔ تاکہ اقتصادی پالیسی سازی کے عمل میں ریاست حکومتوں کی شرکت کو یقینی بنا کر امداد باہمی پر مبنی وفاق پر یقینی بنایا جاسکے۔
--------------------------------
3840U-
(Visitor Counter : 79
وزیراعظم کا دفتر
وزیراعظم 14 ستمبر کو علی گڑھ میں راجہ مہندر پرتاپ سنگھ اسٹیٹ یونیورسٹی کا سنگ بنیاد رکھیں گے
وزیر اعظم اترپردیش ڈیفنس انڈسٹریل کوریڈور اور راجہ مہندر پرتاپ سنگھ اسٹیٹ یونیورسٹی کے علی گڑھ نوڈ کے نمائشی ماڈلز کا بھی دورہ کریں گے
نئی دہلی،13؍ستمبر،2021:
وزیر اعظم جناب نریندر مودی 14 ستمبر 2021 کو تقریباً 12 بجے علی گڑھ ، اتر پردیش میں راجہ مہندر پرتاپ سنگھ اسٹیٹ یونیورسٹی کا سنگ بنیاد رکھیں گے ، جس کے بعد اس موقع پر ان کا خطاب بھی ہوگا۔ وزیر اعظم اترپردیش ڈیفنس انڈسٹریل کوریڈور اور راجہ مہندر پرتاپ سنگھ اسٹیٹ یونیورسٹی کے علی گڑھ نوڈ کے نمائشی ماڈلز کا بھی دورہ کریں گے۔
راجہ مہندر پرتاپ سنگھ اسٹیٹ یونیورسٹی کے بارے میں
یہ یونیورسٹی ریاستی حکومت کی طرف سے عظیم مجاہد آزادی ، ماہر تعلیم اور سماجی مصلح راجہ مہندر پرتاپ سنگھ جی کی یاد اور اعزاز میں قائم کی جا رہی ہے۔ یہ یونیورسٹی علی گڑھ کی کول تحصیل کے گاؤں لودھا اور موسی پور کریم جارولی گاؤں میں 92 ایکڑ سے زائد رقبے میں قائم کی جا رہی ہے۔ یہ یونیورسٹی علی گڑھ ڈویژن کے 395 کالجوں کو الحاق فراہم کرے گی۔
اترپردیش کی ڈیفنس انڈسٹریل کوریڈور کے بارے میں
اتر پردیش میں دفاعی صنعتی راہداری کے قیام کا اعلان وزیر اعظم نے 21 فروری 2018 کو لکھنؤ میں یو پی سرمایہ کاروں کے اجلاس کا افتتاح کرتے ہوئے کیا تھا۔ علی گڑھ نوڈ میں علی گڑھ ، آگرہ ، کانپور ، چترکوٹ ، جھانسی اور لکھنؤ - کے کل 6 نوڈس میں دفاعی صنعتی راہداری کامنصوبہ بنایا گیا ہے۔علی گڑھ نوڈ میں،زمین کی تقسیم کا عمل مکمل ہو چکا ہے اور 19 فرموں کو زمین الاٹ بھی کر دی گئی ہے ، یہ فرم ان نوڈس میں 1245 کروڑ روپے کی سرمایہ کاری کریں گے۔
اترپردیش کی ڈیفنس انڈسٹریل کوریڈور ملک کو دفاعی پیداوار کے شعبے میں خود کفیل بنانے اور 'میک ان انڈیا' کو فروغ دینے میں مدد فراہم کرے گی۔
اترپردیش کی گورنرمحترمہ آنندی بین پٹیل اور وزیر اعلی یوگی آدتیہ ناتھ اس موقع پرموجود رہیں گے۔
ہنر مندی کے فروغ اور صنعت کاری کی وزارت
کرافٹ ٹریننگ مراکز اور آئی ٹی آئی کی اپ گریڈیشن کے لئے حکومت کی جانب سے اٹھائے گئے اقدامات
انڈسٹریل ٹریننگ انسٹی ٹیوٹ   ، وزارت اسکل ڈویلپمنٹ اینڈ انٹرپرینیورشپ کا منسلک دفتر سے وابستہ ہے۔ تاہم ، آئی ٹی آئی کا یومیہ انتظام اور انتظامی کنٹرول متعلقہ ریاستی حکومتوں یا اس کے ’’ انتظامات ‘‘ کے پاس ہے۔ متعلقہ ریاستی حکومتیں اور نجی انتظامیہ وقتا فوقتا معیار اور ضرورت کے مطابق آئی ٹی آئی کو اپ گریڈ کرتے ہیں۔ اس کے علاوہ ، مرکزی حکومت مندرجہ ذیل اسکیموں کے ذریعہ مالی اعانت فراہم کرکے اس اپ گریڈیشن میں بھی مدد کرتی ہے۔
1.موجودہ سرکاری آئی ٹی آئی کا ماڈل آئی ٹی آئی میں اپ گریڈیشن جس کے تحت 29آئی ٹی آئی کے اپ گریڈیشن کے لئے 143.31کروڑ روپے جاری کئے گئے ہیں۔
2.شمال مشرق میں ہنرمندی کے فروغ کے بنیادی ڈھانچے کو بڑھانا جس کے تحت دیگر باتوں کے ساتھ ساتھ 22آئی ٹی آئی کے اپ گریڈیشن کےلئے 237.06کروڑ روپے جاری کئے گئے ہیں۔
3. صنعتی قدر میں اضافے کے لئے ہنر مندی کو مضبوط بنانے کے منصوبے میں اس کی دیگر سرگرمیوں کو بڑھانے میں بھی مدد ملتی ہے جس کے لئے 421 آئی ٹی آئی کو 284.80 کروڑ روپئے جاری کردیئے گئے ہیں۔
آئی ٹی آئی بنیادی طور پر 1 اور 2 سال کی مدت کے طویل مدتی تربیتی پروگراموں کے ذریعے ممکنہ صنعتی افرادی قوت کی تربیت کے لئے ہیں۔ تاہم ، اضافی صلاحیت کی صورت میں وہ قلیل مدتی تربیتی پروگراموں کے انعقاد کے لئے وابستہ ہوسکتے ہیں جن کو سیاق و سباق کے مطابق اور غیر منظم شعبے کے کارکنوں کو بھی سیاق و سباق کی ضروریات کے مطابق تبدیل کیا جاسکتا ہے۔ اس کے علاوہ ، ڈی جی ٹی کی جانب سے پردھان منتری کوشل وکاوس یوجنا 3.0 کے تحت مختصر مدت کے تربیتی پروگرام کی پیش کش کے لئے 295 آئی ٹی آئی کو وابستہ کیا گیا ہے۔
یہ معلومات آج راجیہ سبھا میں ایک سوال کے تحریری جواب میں ہنر مندی کے فروغ اور صنعت کاری کے مرکزی وزیر جناب دھرمیندر پردھان نے دی ہے۔
ٹیکسٹائلز کی وزارت
مقامی کپاس کی قیمت میں تقریباً 16,600 روپے فی گٹھر کی کمی ہوئی
سوت کی قیمتوں میں جولائی 2022کے مہینے میں 35 سے 40 روپے فی کلو کی کمی واقع ہوئی
ٹیکسٹائل کی وزیر مملکت محترمہ درشنا جردوش نے آج لوک سبھا میں ایک تحریری جواب میں بتایا کہ ٹیکسٹائل کی وزارت نے کہا ہے کہ کپاس اور سوتی دھاگے کی قیمتوں کا انحصار مارکیٹ کی مانگ اور رسد اور بین الاقوامی قیمتوں میں اضافے پر ہے۔ ٹیکسٹائل کی وزارت کپاس اور سوتی دھاگے کی قیمتوں کے سلسلے میں پوری کاٹن ویلیو چین کے مختلف اسٹیک ہولڈرز کے ساتھ ان کی دلچسپی کو ہم آہنگ کرنے کے لیے مسلسل مصروف عمل ہے۔ وزارت خزانہ نے خام روئی کی درآمدات پر 31 اکتوبر 2022 تک کسٹم ڈیوٹی کو مستثنیٰ قرار دیا ہے۔
مقامی کپاس کی قیمتیں مئی 2022 کے مہینے میں 1,03,000 روپے کی بلند ترین سطح سے کم ہوکر 86,400 فی کینڈی ہوگئی ہے۔ سوت کی قیمتیں بھی جو اپریل اور مئی 2022 کے مہینے میں 40 کون کے لئے 400 سے 440 روپے فی کلو گرام کی حد میں تھیں جولائی2022 کے مہینےمیں فی کلو گرام 35 سے 40 روپے کم ہوگئی ہیں۔
ش ح۔ اک - ج
Uno11894
(Visitor Counter : 52
بجلی کی وزارت
این ٹی پی سی کو ٹیم مارکس مین کی "2023-24 کی سب سے پسندیدہ کام کی جگہ" کے طور پر تسلیم کیا گیا
ملک کے سب سے بڑے پاور جنریٹر این ٹی پی سی لمیٹڈ کو ٹیم مارکس مین نے "2023-24 کے سب سے پسندیدہ کام کی جگہ" کے باوقار اعزاز سے نوازا ہے۔
یہ ایوارڈ تنظیمی مقصد، ملازمین کی مرکزیت، ترقی، شناخت اور انعامات، انٹرپرینیورل کلچر، کام کی زندگی کا توازن، تنوع، مساوات اور شمولیت، حفاظت اور اعتماد سمیت مختلف کلیدی شعبوں میں این ٹی پی سی کی غیر معمولی کارکردگی کو تسلیم کرتا ہے۔
یہ کامیابی این ٹی پی سی کے مسلسل عمل میں بہتری، مصروفیت اور سیکھنے اور ترقی کے مواقع کے ذریعے اپنے انسانی وسائل کی ترقی اور انتظام میں عمدگی حاصل کرنے کے غیر متزلزل عزم کی عکاسی کرتی ہے۔
این ٹی پی سی کے سی ای او  اور ای ڈی  سیتل کمار اور تنظیم کے دیگر این ٹی پی سی عہدیداروں کو تنظیم کی طرف سے یہ باوقار اعزاز ملا۔
کمپنی کے ترقی پسند اور "پیپل بیفور پی ایل ایف"  نقطہ نظر نے این ٹی پی سی کو ایک پسندیدہ کام کی جگہ بنانے میں حصہ ڈالا ہے ، جس کا ثبوت بھارت کے بہترین آجروں میں سے ایک کے طور پر ملنے والے متعدد ایوارڈز اور اعزازات ہیں۔
انڈیا ٹوڈے اور بزنس اسٹینڈرڈ کے تعاون سے ٹیم مارکس مین کے ذریعہ منعقد کیے گئے یہ ایوارڈ صنعت بھر میں کیے گئے صارفین کے ایک جامع مطالعہ کا نتیجہ ہیں۔
ان ایوارڈز میں این ٹی پی سی کی مسلسل کامیابی اس کے لوگوں کے طرز عمل کا ثبوت ہے، جو دنیا کی بہترین کمپنیوں کے مساوی ہیں۔
بھارتی چناؤ کمیشن
آندھرا پردیش کی تنظیم نو کے بعد سے پہلے عام انتخابات میں ریاست میں 79.74 فیصد پولنگ
ریاست میں 25 لوک سبھا سیٹوں کے لئے 3,13,33,163 ووٹروں نے اپنے ووٹ ڈالے
نئیدہلی۔16؍اپریل۔آندھرا پردیش کی تنظیم نو کے بعد منعقد پہلے عام انتخابات میں ریاست میں 79.74 فیصد پولنگ ریکارڈ کی گئی ہے۔ ریاست میں لوک سبھا تمام 25 حلقوں کیلئے عام انتخابات کے پہلے مرحلے میں 11؍اپریل 2019 کوووٹ ڈالے گئے تھے۔
آندھراپردیش کے اعلیٰ انتخابی افسر سے حاصل کیے گئے اعداد وشمار کےمطابق سب سے زیادہ ووٹروں نے نرسراؤپیٹ لوک سبھا حلقے میں ووٹ ڈالے جہاں 85.53 فیصد پولنگ ریکارڈ کی گئی۔ پچھلے عام انتخابات 2014 میں ، غیر منقسم آندھرا پردیش میں 74.64 فیصد پولنگ ریکارڈ کی گئی تھی جبکہ باپتلا لوک سبھا حلقے میں سب سے زیادہ 85.16 فیصد پولنگ ریکارڈ کی گئی تھی۔
ریاست میں کُل 3,13,33,163 ووٹروں نے اپنے ووٹ ڈالے جبکہ ووٹروں کی کُل تعدا د3,93,45,717 تھی۔ اس عام انتخاب میں ریاست کی 25 لوک سبھا سیٹوں کیلئے کُل 319 امیدوار میدان میں تھے۔
ذیل میں عام انتخابات 2019 میں آندھرا پردیش کے ہر حلقے میں پولنگ کا فیصد اور پچھلے عام انتخابا ت2014 میں درج پولنگ کے فیصد کی تفصیلات دی گئی ہیں۔
|
|
نمبر شمار
|
|
پارلیمانی حلقہ
|
|
پولنگ کا فیصد
|
|
جنرل الیکشن- 2019|
|
جنرل الیکشن – 2014|
||
|
اروکو
|
|
73.67
|
|
71.82
|
||
|
سریکا کولم
|
|
74.08
|
|
74.60
|
||
|
ویزاناگارم
|
|
80.57
|
|
80.19
|
||
|
وشاکھاپٹنم
|
|
67.26
|
|
67.53
|
||
|
اناکاپلّی
|
|
81.00
|
|
82.01
|
||
|
کاکی ناڑا
|
|
78.38
|
|
77.68
|
||
|
املاپورم
|
|
83.67
|
|
82.63
|
||
|
راجامندری
|
|
80.95
|
|
81.38
|
||
|
نرساپورم
|
|
81.02
|
|
82.19
|
||
|
ایلورو
|
|
82.94
|
|
84.27
|
||
|
مچھلی پٹنم
|
|
83.70
|
|
83.48
|
||
|
وجے واڑا
|
|
77.14
|
|
76.64
|
|
-
|
|
|
|
|
|
|
||
|
گنٹور
|
|
78.55
|
|
79.31
|
||
|
ناراسراؤپیٹ
|
|
85.53
|
|
84.68
|
||
|
باپاتلا
|
|
85.49
|
|
85.16
|
||
|
اونگول
|
|
85.23
|
|
82.23
|
||
|
نندیال
|
|
80.15
|
|
76.71
|
||
|
کُرنول
|
|
75.13
|
|
72.08
|
||
|
اننت پور
|
|
80.24
|
|
78.87
|
||
|
ہندوپور
|
|
83.89
|
|
81.53
|
||
|
کڑپّا
|
|
77.81
|
|
77.47
|
||
|
نیلّور
|
|
76.14
|
|
74.02
|
||
|
تروپتی
|
|
78.99
|
|
77.14
|
||
|
راجم پیٹ
|
|
78.38
|
|
78.05
|
||
|
چتّور
|
|
83.68
|
|
82.59
وسیلہ:سی ای او سے حاصل اعداد وشمارای سی آئی ویب سائٹ سے لیے گئے اعداد وشمار
۔۔۔۔۔۔۔۔۔۔۔۔۔۔۔۔۔۔۔۔۔۔
س ش۔و۔ع ن
U-1907
(Visitor Counter : 49
پیٹرولیم اور قدرتی گیس کی وزارت
بایو ایندھن کے عالمی دن کے موقع پر منعقدہ ویبی نار
پی ایم جی کے سکریٹری نے بڑے پیمانے پر سیکٹر کے لئے ریاستوں کی حمایت نیز کسان اور عوام الناس میں فضلے کے انتظامیہ کی بیداری پیدا کرنے پر زوردیا
نئیدہلی11اگست 2020۔ پٹرولیم اورقدرتی گیس کی وزارت نے ’’ آتم نربھر بھارت کی جانب بایو فیولز ‘‘ کے عنوان سے آج بایو فیول کے عالمی دن کے موقع پر ایک ویبی نار کا انعقاد کیا۔بایو فیل کا عالمی دن ہر سال 10 اگست کو منایا جاتا ہے ،جس کا مقصد غیر روایتی فیولز کی اہمیت کے بارے میں بیداری پیدا کرنا ہے جو کہ روایتی فیولز کا متبادل ہے ۔اس کے علاوہ اس کا مقصد بایو فیول شعبے میں سرکار کی ذریعہ کی گئی مختلف کوششوںکو اجاگر کرنا ہے ۔ پٹرولیم اورقدرتی گیس کی وزارت 2015 سے بایو فیول کا عالمی دن منا رہی ہے۔
بایو فیول کا پروگرام آتم نربھر بھارت کے بھارت سرکار کے ذریعہ کئے گئے اقدام سے مطابقت رکھتا ہے اور اسی کے مطابق بایو فیول کے عالمی دن 2020 کے عنوان کا انتخاب کیا گیا ہے۔کورونا ،کووڈ-19 وبا کے تناظر میں اس سال ایک ویبی نار کے ذریعہ اس تقریب کا اہتمام کیا گیا۔
آج کا دن سرروڈولف ڈیزل کے ذریعہ تحقیقاتی تجربات کو اعجاز دینے کا بھی دن ہے جنہوں نے 1893 میں موم پھلی کے تیل سے ایک انجن چلایا تھا۔ ان کے تحقیقاتی تجربے نے اس بات کی پیش گوئی کی تھی کہ وناسپتی تیل اگلی صدی میں روایتی تیل کی جگہ لے سکتے ہیں جسے مختلف میکانکی انجنوں کو چلانے کے لئے استعمال کیا جاسکتا ہے۔
اس موقع پر بولتے ہوئے پٹرول اورقدرتی گیس کی وزارت کے سکریٹری جناب ترن کپور نے کہا کہ ہندوستان ایک بڑی زراعتی معیشت ہے اور اس لئے یہاں بڑے پیمانے پر زراعتی وسائل دستیاب ہیں لہذا ملک میں بایو فیولز پیدا کرنے کے وسیع تر امکانات ہیں۔ انہوں نے کہا کہ اگر ہم بایو فیولز کا مطالعہ کریں تو یہ تین بڑ ے شعبوں میں موجود ہیں : ایتھی نول ، بایو ڈیزل اور بایو گیس ’’ اگر ہم ان تینوں شعبوں سے استفادہ حاصل کرسکیں تو ہم بڑے پیمانے پر خام تیل کی درآمدات نیز گیس کی درآمدات پر انحصار میں بھینمایاں کمی کرسکتے ہیں۔‘‘
بایو فیولز سے بہت سارے فوائدوابستہ ہیں جیسے کہ برآمدات پر انحصار میں کمی ، شفاف ماحو ل کو یقینی بنانا ، کسانوں کے لئے اضافی آمدنی پیدا کرنا اور روزگار کے مواقع پیدا کرنا۔ سن 2014 سے حکومت ہند نے بایو فیولز کے لئے بڑے پیمانے پراقدامات کئے ہیں۔ اہم اقدامات میں ایتھی نول کے لئے قیمت کا انتظامی میکانزم ، او ایم سیز کے ذریعہ مال حاصل کرنے کے طریق کار کو آسان بنانے ، صنعتوں کے  قانون 1951 کی شقوں میں تبدیلی کرنا ، ایتھی نول حاصل کرنے کی طویل مدتی پالیسی ، ایتھی نول کو صاف کرنے کی صلاحیت میں اضافہ اور ایتھی نول حاصل کرنے کے لئے آسان طریق کا ر کو کارآمدکرنا شامل ہے ۔ ایتھی نول بلینڈنگ پروگرام کے تحت اوایم سیز نے یکم دسمبر 2019 سے 3 اگست 2020 تک 113.09 کروڑلیٹر بایو ڈیزل حاصل کیا ہے۔ بایو ڈیزل کے بلینڈنگ پروگرام کے تحت او ایم سیز نے بایو ڈیزل حاصل کرنے کی صلاحیت کو 16-2015 کے درمیان 1.1 کروڑلیٹرسے بڑھاکر 20-2019 میں 10.6 کروڑ لیٹر کردیا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ا ع۔رم
U-4452
(Visitor Counter : 173
وزیراعظم کا دفتر
وزیراعظم نے ریاض میں شاہ سعودی عرب سے ملاقات کی۔
وزیراعظم جناب نریندر مودی نے ریاض میں مملکت سعودی عرب کے شہنشاہ عزت مآب شاہ سلمان بن عبدالعزیز السعود سے ملاقات کی۔ انہوں نے کہا کہ عزت مآب شاہ سلمان بن عبدالعزیز دنیا کے اہم ترین اکابر قائدین میں شامل ہیں۔ وزیراعظم نے مزید کہا کہ انہوں نے اس ملاقات میں عزت مآب شاہ سلمان بن عبدالعزیز السعود سے ہندوستان اور سعودی عرب کے درمیان تعاون کے مزید فروغ سے متعلق متعدد پہلوؤں پر تبادلہ خیال کیا۔
۔۔۔۔۔۔۔۔۔۔۔
م ن ۔س ش۔ ت ع۔
U-4826
(Visitor Counter : 63
بجلی کی وزارت
ایچ پی سی ایل ریفائنریوں اور دوسری کاروباری اِکائیوں کو قابل تجدید توانائی تجارت اور سبز توانائی کی فراہمی کے لئے این ٹی پی سی گرین اِنرجی لمٹیڈ اور ایچ پی سی ایل نے مفاہمتی عرضداشت پر دستخط کئے
|
|
- یہ مفاہمتی عرضداشت این جی ای ایل اور ایچ پی سی ایل کے مابین قابل تجدید توانائی پروجیکٹوں کی ترقی کے شعبے میں اشتراک اور تعاون کے لئے پہلا قدم ہے، اس سے ایچ پی سی ایل کو اپنے شفاف توانائی کے تعلق سے کئے گئے عہد کی تکمیل میں یقینی طورپر مدد ملے گی۔
ایچ پی سی ایل ریفائنریوں اور دیگر کاروباری اِکائیوں کے لئے قابل تجدید توانائی تجارت اور سبز توانائی کی غرض سے این جی ای ایل کے شعبہ مالیات کے سربراہ جناب نیرج شرما اور ایچ پی سی ایل میں نامیاتی توانائی اور قابل تجدید توانائی کے ایگزیکٹیو ڈائریکٹر جناب شوویندو گپتا ، مفاہمتی عرضداشت پردستخط کرتے ہوئے
این ٹی پی سی گرین اِنرجی لمٹیڈ نے قابل تجدیدتوانائی پر مبنی بجلی کے منصوبوں کی ترقی کے لئے 3جنوری 2023کو نئی دہلی میں ہندوستان پیٹرولیم کارپوریشن لمٹیڈ کے ساتھ ایک مفاہمتی عرضداشت پر دستخط کئے، تاکہ آر ای میں تجارتی مواقع کو مہمیز کیا جاسکے اور ایچ پی سی ایل کی قابل تجدید توانائی کی ضرورتوں کے مطابق 24گھنٹے 400میگاواٹ کی سپلائی کو یقینی بنایا جاسکے۔ اس مفاہمتی عرضداشت پر این جی ای ایل کے مالیات کے سربراہ جناب نیرج شرما اور ایچ پی سی ایل کے نامیاتی ایندھن اور قابل تجدید توانائی کے ایگزیکٹیو ڈائریکٹر جناب شوویندو گپتا نے دستخط کئے۔ْ
اس مفاہمتی عرضداشت پر این ٹی پی سی کے سی ایم ڈی جناب گردیپ سنگھ ، این ٹی پی سی کے ڈائریکٹر-کامرشیل جناب سی کے منڈول، این ٹی پی سی کے مالیات کے ڈائریکٹر جناب جے سری نواسن، این جی ای ایل کے سی ای او جناب موہت بھارگوا، ایچ پی سی ایل کے ایگزیکٹیو ڈائریکٹر-سی ایس پی اور بی ڈی جناب ڈی کے شرما، ایچ پی سی ایل کے سی جی ایم جناب کشل بنرجی اور این ٹی پی سی ، آر ای ایل کے سی جی ایم جناب راجیو گپتا کی باوقار موجودگی میں دستخط ہوئے۔
یہ مفاہمتی عرضداشت این جی ای ایل اور ایچ پی سی ایل کے مابین قابل تجدید توانائی پروجیکٹوں کی ترقی کے شعبے میں اشتراک اور تعاون کے لئے پہلا قدم ہے، اس سے ایچ پی سی ایل کو اپنے شفاف توانائی کے تعلق سے کئے گئے عہد کی تکمیل میں یقینی طورپر مدد ملے گی۔
وزارت دفاع
بھارتی فضائیہ کے ہیلی کاپٹر کی ناتھا ٹاپ پر ایمرجنسی لینڈنگ
نئی دہلی،23مئی 2018؍آج بھارتیہ فضائیہ کے چیتا ہیلی کاپٹر کو ، جو دو مسافروں اور عملے کے دو افراد کے ساتھ جموں سے ناتھا ٹاپ کی معمول کے پرواز تھا، صبح 9:51 پر ناتھا ٹاپ ہیلی پیڈ ہنگامی لینڈنگ کرنی پڑی۔ تمام مسافر اور عملے کے افراد محفوظ ہیں۔ ہنگامی طورپر لینڈنگ کی وجوہات کا پتہ لگانے کے لئے کورٹ آف انکوائری کا حکم دیا گیاہے۔
وزارات ثقافت
جناب پرہلاد سنگھ پٹیل نے آزادی کا اَمرت مہوتسو کے ایک حصے کی شکل میں اترپردیش کے شاہجہاں پور میں شہید رام پرساد بسمل کو ان کے یوم پیدائش پر خراج عقیدت پیش کیا
آزادی کا اَمرت مہوتسو کے حصے کی شکل میں وزارت ثقافت نے مشہورو معروف مجاہد آزادی شہید رام پرساد بسمل کی جینتی منانے کے لئے اترپردیش کے شاہجہاں پور میں ایک خصوصی تقریب کا انعقاد کیا۔اس موقع پر مرکزی وزیر مملکتثقافت و سیاحت جناب پرہلاد سنگھ پٹیل نے تقریب میں شرکت کی اور پنڈت رام پرساد بسمل کو گلہائے عقیدت پیش کیا۔وزیر موصوف نے شہید ٹھاکر روشن سنگھ اور شہید اشفاق اللہ خان کو بھی خراج عقیدت پیش کیا۔
پنڈٹ رام پرساد بسمل کو سلام کرتے ہوئے جناب پٹیل نے کہا کہ شہید بسمل نے اپنے ضمیر کی آواز پر لبیک کہا اور ایک آئیڈیل پر عمل کرتے ہوئے ایک کامیاب زندگی بشر کی ۔ وزیر موصوف نے کہا کہ ایسے بہت کم لوگوں کی مثالیں ہیں، جنہوں نے اتنا وسیع علم حاصل کیا اور اس طرح کی جنگ آزادی کی قیادت بھی کی۔
مرکزی وزیر نے کہا کہ اگلے سال ہم رام پرساد بسمل جی کا 125واں یوم پیدائش منائیں گے۔انہوں نے وزیر اعظم کا شکر یہ ادا کیا اور کہا کہ جب وزیر اعظم نے اَمرت مہوتسو کا تصور پیش کیا تھا، تو انہوں نے آزادی کے لئے ہماری جدوجہد کے لئے گمنام ہیروز کے کردار کو عوامی بنانے پر زور دیا تھا۔ تقریب کے بعد جناب پرہلاد سنگھ پٹیل شہید رام پرساد بسمل جی کے پشتینی مکان پر گئے اور ان کے اہل خانہ سے ملاقات کی۔
اس خصوصی پروگرام کا انعقاد این سی زیڈ سی سی ، وزارت ثقافت کے ذریعے کیا گیا تھا۔ خراج عقیدت کی اس تقریب میں اترپردیش کے مالیات ، پارلیمانی امور اور طبی تعلیم کے وزیر جناب سریش کھنہ جو شاہجہاں پور کے ممبر اسمبلی بھی ہیں، ریاستی حکومت کے ثقافت و سیاحت کے وزیر جناب نیل کنٹھ تیواری ، شاہجہاں پور کے ممبر پارلیمنٹ جناب ارون کمار ساگرا ور ضلع کے اعلیٰ افسران بھی شریک تھے۔
انقلابی شاعر کو خراج عقیدت کی شکل میں ان کی وراثت کو وقف ایک چھوٹی ثقافتی پیشکش بھی پیش کی گئی۔گلپوشی کے دوران جناب نوین مشرا کے ذریعے ستار پر بھکتی سنگیت کا بھی پیش کی گئی۔ مشہور قصہ گو جناب ہمانشو باجپئی نے شہید بسمل کی زندگی کی داستان بیان کی اس کے بعد کشور چترویدی اور ان کے گرو کے ذریعے حب الوطنی کے گیتوں کی پیشکش بھی ہوئی۔
11 جون 1897ء کو شاہجہاں پور میں پیدا ہوئے رام پرساد بسمل برطانوی توسیع پسندی کے خلاف جدوجہد میں سب سے قابل ذکر ہندوستانی انقلابیوں میں سے ایک تھے۔ انہوں نے 19 سال کی عمر سے ہی بسمل کے نام سے اردو اور ہندی میں حوصلہ بڑھانے والی حب الوطنی سے پُر نظمیں لکھنا شروع کردیا تھا۔انہوں نے بھگت سنگھ اور چندر شیکھر آزاد جیسے انقلابی لیڈروں کے ساتھ ہندوستان ریپبلکن ایسو سی ایشن کی تشکیل کی تھی اور 1918ء کے مین پوری سازش اور 1925ء کے کاکوری سازش میں حصہ لیا۔ اشفاق اللہ خان اور روشن سنگھ نے برطانوی حکومت کے خلاف احتجاجی مظاہرہ کیا۔ کاکوری سازش میں ان کے رول کے لئے محض 30 سال کی عمر میں 19 دسمبر 1927ء کو گورکھپور جیل میں وہ شہید ہوگئے تھے۔جیل میں رہتے ہوئے انہوں نے ‘میرا رنگ دے بسنتی چولا اور سرفروشی کی تمنا ‘ جیسے حب الوطنی سے لبریز گیتوں کی تخلیق کی، جو مجاہدین آزادی کے لئے نغمہ بن گیا۔